**«ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ»**

**ԿՈՒՍԱԿՑՈՒԹՅԱՆ ԾՐԱԳՐԻ ՆԱԽԱԳԻԾ**

**ԸՆԴՀԱՆՈՒՐ ԴՐՈՒՅԹՆԵՐ**

1․«ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ» կուսակցության գործունեության հիմնական նպատակն է ողջ հայ ժողովրդի ունեցած հոգևոր, մտավոր, նյութական և մշակութային կարողությունների համախմբումը ՀՀ տարածքում և այդ ներուժի բնականոն զարգացման ապահովումը՝ հանուն ՀՀ և հայ ժողովրդի բարեկեցիկ ու արժանապատիվ զարգացման:

Համախմբվելով Հայաստանի ապագայի նկատմամբ գաղափարական և նույն արժեհամակարգային մոտեցումների շուրջ, նպատակ հետապնդելով դառնալ արդի պահանջներին համարժեք քաղաքական համակարգի բաղկացուցիչ մասն ու լոկոմոտիվը, խնդիր ունենալով ձևավորելու այնպիսի քաղաքական օրակարգ, որը համահունչ կլինի հասարակության իրական տրամադրություններին, միաժամանակ ունենալով խորը պատասխանատվության զգացում Հայաստանի և հայ ժողովրդի ապագայի նկատմամբ:

2․«ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ» կուսակցության համար ՀՀ-ն հայ մարդը բարձրագույն արժեք է, իսկ հանրային իշխանությունը պարտավոր է հարգել ու պաշտպանել մարդու և քաղաքացու հիմնարար իրավունքներն ու ազատությունները, ստեղծել այնպիսի հոգևոր և իրավական համակարգ, որը կերաշխավորի վերջինս։

3․«ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ» կուսակցության նպատակն է իր գործունեությամբ ՀՀ-ում ստեղծել ամբողջությամբ կոռուպցիայից զերծ՝ արդյունավետ կառավարմամբ, հոգևոր և իրավական բարձր գիտակցությամբ հասարակություն, իսպառ բացառելով կոռումպացված քաղաքական համակարգի գոյությունը, ապահովել ժողովրդավարության և մարդու իրավունքների հիմնարար սկզբունքների կենսագործունեությունը:

4․«ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ» Կուսակցությունը ձգտում է ՀՀ Սահմանադրության և օրենքների շրջանակներում ժողովրդավարական ընտրությունների միջոցով ապահովել իր ներկայացվածությունը պետական կառավարման և տեղական ինքնակառավարման մարմիններում և այդ ճանապարհով մասնակցել պետական իշխանության և ՏԻՄ ձևավորմանը և պետական քաղաքականության մշակմանն ու իրականացմանը:

5․Պետությունը պարտավոր է ստեղծել հոգևոր ազգային արժեքները պահպանելու անհրաժեշտ միջավայր: Պետք է պահպանվի Հայաստանյաց Առաքելական Սուրբ Եկեղեցու՝ որպես ազգային եկեղեցու բացառիկ առաքելությունը հայ ժողովրդի հոգևոր կյանքում, այն է՝ համազգային ապաշխարությունը: Եկեղեցու հոգևոր ծառայողները պետք է ավելի լայն մասնակցություն և դերակատարություն ունենան հայ ժողովրդի կյանքում, ապաշխարության համար քարոզելով և ուսուցանելով Սուրբ Գիրքը և նրա անհրաժեշտությունը քաղաքացիների կյանքում: Կազմակերպեն բազմաթիվ այցելություններ հայ ընտանիքներ, դաստիարակեն, ուսուցանեն և սերմանեն ապաշխարությանը տանող բոլոր ուղղությունները: Կայացնել այնպիսի հոգևոր կրթական համակարգ, որը կծառայի հայ ժողովրդի ազգային ինքնության պահպանման և առաքինի, բարոյական քաղաքացի դաստիարակելու կարևորագույն նպատակին:

6. Ռազմականացնել Հայաստանի Հանրապետությունը իրավական պետության շրջանակներում: Ստեղծված թուրք-ադրբեջանական խարդավանքի պայմաններում մարզերը վերածել գեներալ-նահանգների: Զինվորականներին ընդգրկել Կառավարության վարչական ապարատում, ապահովել նրանց ներկայացվածությունը պետական կառավարման և տեղական ինքնակառավարման մարմիններում: